text: গৌরাঙ্গ সেতু ভারতের পশ্চিমবঙ্গে ভাগীরথী নদীর উপর অবস্থিত পণ্য ও যাত্রীবাহী গাড়ি বহনকারী সেতু। এর মাধ্যমে নবদ্বীপ ও কৃষ্ণনগরের মধ্যে যোগাযোগ রক্ষিত হয়। এছাড়াও এই সেতুর মাধ্যমে নবদ্বীপ-সংলগ্ন গ্রামাঞ্চল ও বর্ধমানের কালনা শহর সংযুক্ত হয়েছে। এর মোট দৈর্ঘ্য ৫৮৮ মিটার।
  
  নির্মাণ ইতিহাস
  নবদ্বীপ শহর ও কৃষ্ণনগরের সঙ্গে সংযোগ রক্ষার উদ্দেশ্যে ১৯৭২ খ্রিস্টাব্দে তৎকালীন পূর্তমন্ত্রী ভোলা সেন গৌরাঙ্গ সেতুর ভিত্তি স্থাপন করেন। গ্যামন ইন্ডিয়া লিমিটেড সেতু নির্মাণের দায়িত্বভার বহন করে। ১৯৮৩ খ্রিস্টাব্দের ১৬ জানুয়ারি বামফ্রন্ট সরকারের পূর্তমন্ত্রী যতীন চক্রবর্তী সেতুর উদ্বোধন করেন। সংযোগকারী শহরগুলোর গুরুত্ব ও চাহিদা অনুযায়ী ভার বহনের দিক থেকে সেতুটিকে ‘ক্লাস-এ’ পর্যায়ের নির্মাণ করা হয়।
  
  বৈশিষ্ট্য
   সেতু দৈর্ঘ্য- 
   উপাদান- কংক্রিট ও ইস্পাত
   ধরন- বোর পাইলিং
   বহন ক্ষমতা- ‘ক্লাস-এ’ পর্যায়ের
  
  তথ্যসূত্র
  
  বিষয়শ্রেণী:পশ্চিমবঙ্গের সেতু
  বিষয়শ্রেণী:নবদ্বীপ
title: গৌরাঙ্গ সেতু